ELS CRISTIANS RECONQUEREIXEN EL CASTELL D'ALAQUÀS EN LA TRADICIONAL CONQUESTA
11/09/2023

# ELS CRISTIANS RECONQUEREIXEN EL CASTELL D'ALAQUÀS EN LA TRADICIONAL CONQUESTA

*   11/09/2023
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21479

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21479%2F0&title=Ajuntament%20d%27Alaqu%C3%A0s.%20Premsa.ELS%20CRISTIANS%20RECONQUEREIXEN%20EL%20CASTELL%20D%27ALAQU%C3%80S%20EN%20LA%20TRADICIONAL%20CONQUESTA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21479/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21479/11092023whatsapp_image_2023-09-11_at_13_29_40_Form_4.jpg)](https://www.alaquas.org/ficheros/documentos/2023/2/21479/11092023whatsapp_image_2023-09-11_at_13_29_40_Form_10.jpg "<a href='https://www.alaquas.org/ficheros/documentos/2023/2/21479/11092023whatsapp_image_2023-09-11_at_13_29_40_Form_10.jpg' target=_blank><i class='fa fa-external-link' aria-hidden='true'></i>.ELS CRISTIANS RECONQUEREIXEN EL CASTELL D'ALAQUÀS EN LA TRADICIONAL CONQUESTA</a>")

L'Associació de Moros i Cristians Perolers d'Alaquàs celebrarà la tradicional Entrada el dissabte 16 de setembre

Alaquàs és enguany cristiana. El Castell d’Alaquàs va ser reconquerit ahir diumenge 10 de setembre per les tropes cristianes en la tradicional Conquesta del Castell organitzada per l’Associació Moros i Cristians Perolers d’Alaquàs. Una gran quantitat de veïnes i veïnes van gaudir de l’espectacle medieval celebrat a la plaça de la Constitució.

Els diferent bàndols, el cristià que va descendir per l’avinguda Miguel Hernández, i el moro que ho va fer pel Carrer Major, van trobar-se a la plaça de la Constitució on es va representar la lluita entre els guerrers d’ambdós bàndols.

Una batalla encarnada a peu amb espases va donar la victòria al bàndol cristià. Una vegada acabada la lluita, Marcos Molina i Isabel Soler, capitans de la Capitania Cristiana d’enguany, la Filà Creuats, van fer una entrada triomfal al Castell, anunciant la reconquesta d’Alaquàs. El bàndol moro va estar representat per la  Capitania Mora Filà Califes i la capitana Rosario Porcel i l'embaixadora María Ángeles Gómez.

**Entrada dels Moros i Cristians**

El dissabte 16 de setembre serà el dia gran de l’Associació de Moros i Cristians Perolers d’Alaquàs. A les 18:30 hores de la vesprada se celebrarà la tradicional Entrada en què les comparses recorreran els carrers de la ciutat a ritme de música. L’Entrada eixirà des del Castell d’Alaquàs i comptarà amb destacats espectacles per part dels boatos de les Capitanies. L’acte finalitzarà a la porta de l’Ajuntament on es dispararà un castell de focs d’artifici.